Overfaldet på en ung mand i Prinsensgade i Aalborg er opklaret.

Det voldelige og helt umotiverede overfald tidligt torsdag morgen i Prinsensgade i Aalborg er opklaret. Voldsmanden meldte torsdag aften sig selv. Han har erkendt, at han skråede over gaden og slog en 17-årig ung mand i hovedet med knytnæve, så han brækkede næsen og fik beskadiget to tænder. Overfaldsmanden er 20 år og ikke kendt af politiet i forvejen. Han er nu sigtet for vold.